tomron87/hebrew-wikipedia-sentences-corpus huggingface dataset:
ההשראה לשיר הגיעה מתשדיר פרסומת לדגני בוקר.
קולות החיות בסוף השיר נדגמים באופן שמשלב אותם עם הצלילים המקוטעים של הגיטרה החשמלית בתחילת שיר הפתיחה החוזר על עצמו.
בנוסף, ג'ון רצה שסדר הופעתן של החיות בשיר יהיה מין סדר כרונולוגי, לפי סדרן בשרשרת המזון.
(כך שזה מתחיל עם קרקור תרנגול ונגמר בשאגת אריה).
לכאורה בחזרה על שיר הפתיחה תמה מסגרת התקליט, אך לאחר "סגירת המסגרת" מופיע השיר החשוב ביותר בתקליט: A Day in the Life (יום בחיים).
השיר הוא שילוב של שני שירים נפרדים, שנכתבו על ידי ג'ון לנון (בתים 1, 2 ו-4) ופול מקרטני (בית 3).
השיר מסתיים באקורד בנמשך כביכול לנצח שנוצר כאשר ארבעת חברי הלהקה, יחד עם מל אבנס, ניגנו בו זמנית אקורד אחד בפסנתר (E מז'ור) כסיום לשיר.
התקליט לא מסתיים בסוף השיר האחרון.
ברצועה האחרונה של התקליט, שבה סובבת מחט הפטפון במעגל, הוקלט קטע מוזר.
בהשמעה של הקטע המוזר לאחור נשמעים חברי הביטלס כביכול הם אומרים ביטוי גס "We'll fuck you like a Superman".
הביטלס הכחישו בכל תוקף שזו הייתה כוונת הדבר.
בנוסף הוקלט לאלבום שירו של ג'ורג' האריסון Only a Northern Song שיכול להיתפס כביקורת מוסווית על יחסיהם של חברי הלהקה האחרים לשיריו של האריסון.
הנבואה שבשיר הגשימה את עצמה, וג'ון לנון הוציא את השיר מהאלבום, רק כדי לכלול אותו עם שירים דחויים אחרים באלבום מאוחר של הביטלס, Yellow Submarine.
מעבר לגיוון במוזיקה ובאמצעי ההקלטה, היווה סרג'נט פפר פריצת דרך גם בתחום עטיפות האלבומים.
עד היום התמונה על התקליט נחשבת ייחודית וזוכה למחוות רבות מצד אומנים רבים בעולם כולו.
העטיפה זכתה בפרס גראמי באותה שנה, אחד מארבעה פרסי גראמי שהוענקו לתקליט.
האלבום אף זכה בפרס גראמי לאלבום השנה.
צילום העטיפה, שנערך על ידי פיטר בלק, הוא קולאז' המורכב מ-57 דמויות שהיוו עבור חברי הלהקה גיבורים בשלב כלשהו בחייהם וחפצים שונים, בהם תשע בובות.
במרכז הצילום ניצבים ארבעה חברי הלהקה, לבושים במדים צבעוניים ועטויי שפם, המגלמים את חברי "תזמורת הלבבות הבודדים".
לידם עומדות בובות הביטלס מהתקופה הראשונה ממוזיאון מאדאם טוסו.
בין האישים המופיעים בתמונה ניתן למנות את אלברט איינשטיין, פרד אסטר, ויליאם ס.
פילדס, סוני ליסטון ודילן תומאס.
דמות נוספת המופיעה על העטיפה היא דמותו של סטיוארט סאטקליף, הבסיסט המקורי של הביטלס.
חברי הלהקה הוסיפו את דמותו לזכרו של סאטקליף, בשורה השלישית בקצה השמאלי לפני דמותו של האמן אוברי בירדסלי (מספר 35).
בתמונה המקורית מופיע גם מהטמה גנדי על העטיפה, אך חברת התקליטים חששה כי הקהל ההודי ייעלב מכך ולכן הוא נחתך.
העציצים שלרגלי חברי הלהקה הם שתילים של קנאביס.
אמנים רבים ושונים התייחסו לעטיפה, שהפכה לאיקון תרבותי.
פרנק זאפה, למשל, לגלג על עטיפת האלבום, במסגרת עטיפת We're Only in it for The Money שלו.
הוצאת האלבום הייתה אירוע שלו ציפו מיליונים ברחבי העולם במשך זמן רב, שנה חלפה מאז יצא לאור תקליטה הקודם, Revolver ושמועות על תקליט חדשני ופורץ-דרך החלו נפוצות.
בארצות הברית הוזמנו מראש מיליון עותקים עוד בטרם יצא האלבום לאור.
בבריטניה נמכרו רבע מיליון עותקים בשבוע הראשון בלבד וחצי מיליון עד סוף יוני.
בשנת 1973 נמכר העותק המיליון בבריטניה, דבר שהפך את התקליט לנמכר ביותר בכל הזמנים בבריטניה.
התקליט שהה בראש המצעד הבריטי במשך 23 שבועות רצופים ב-1967 (ו-27 בסה"כ).
במהלך השנים, כולל הוצאות מחודשות של התקליט, שהה התקליט 206 שבועות במצעד (16 שבועות ב-1987, לרגל הוצאת התקליטור בסיסמה "זה היה לפני 20 שנה", 33 ב-1992 לרגל יובל ה-25 ו-4 ו-5 שבועות ב-2007 ו-2009 בהתאמה).
האלבום זכה בארבעה פרסי גראמי, האלבום הטוב ביותר, הביטלס כלהקה המבצעת הטובה ביותר, העטיפה הטובה ביותר וההקלטה הטובה ביותר.
השפעתו החברתית והתרבותית של התקליט הייתה אף גדולה יותר מהשפעתו המוזיקלית.
הוא פתח בפני להקות ואמני רוק אפקים חדשים של יצירה.
לאחר התקליט היה ברור שכל נושא מתאים לפזמון רוק וניתן לשלב בו כל סגנון מוזיקלי, גם סגנונות שנראים מרוחקים מרוח הרוק, ובכך פתח את השער לפרוגרסיב רוק.
האלבום השפיע על התפיסה המקובלת בקשר למבנה של פזמון רוק ופתח כיוונים חדשים לשילוב קטעים אינסטרומנטליים בתוך פזמון רוק, למשל.
בפרט שינתה דרך העבודה על האלבום את כל סגנון העבודה של להקה באולפן.
באחת מן ההקלטות התארחו באולפן ארבעת חברי להקת פינק פלויד, שלמדו מכלי ראשון כיצד עובדת להקה באולפן.
היה זה הניסיון הראשוני והבולט ביותר ליצירת אמנות מודעת לעצמה בתוך המסגרת של מוזיקת רוק ודרש הכרה בה כאמנות שיש בה קסם, חכמה ומסתורין.
האלבום, שלא התחשב בשיקולי דעת הקהל או שיקולי מכירה ובכל זאת הצליח מסחרית באופן מזהיר הדגים לחברות התקליטים שניתן ורצוי להעז עם חומרים ולהקות ושיש ליצירות מגוונות שוק בקרב הדור הצעיר.
בכך פרץ האלבום דרך ללהקות ויוצרים כג'טרו טול, בריאן אינו, רנסאנס, מחתרת הקטיפה, פינק פלויד, מודי בלוז, פרוקול הארום, דייוויד בואי, אמרסון, לייק ופאלמר, ג'נטל ג'ייאנט, קינג קרימזון, ג'נסיס, ELO, קצפת, סופרטרמפ ורבים אחרים, חלקם יצרו לפניו, אך האלבום המצליח סיפק להם הן נקודת התייחסות אמנותית והן פריצה מסחרית.
האבנים המתגלגלות, למשל, יצרו את התקליט "Their Satanic Majesties Request", תקליטם הפסיכדלי היחיד והכושל, כמענה מודע, אפל, לקסם הבהיר של "סרג'נט פפר".
האלבום היווה סמל ואות פתיחה ל"קיץ של האהבה", כפי שכונה הקיץ של 1967 ושלטו בו חדוות חיים, תקווה, צבעוניות ופסיכדליה, אופטימיות, זיקה לתורות ומוזיקה מהודו ומוזיקת רוק מגוונת.
התקליט יצר אחדות בפסקול החיים של צעירים בכל רחבי העולם.
בשבוע הראשון של יוני נסע כתב ה"רולינג סטון" ריצ'רד מיצ'נר לאורך ארצות הברית.
בכל עיירה ובכל תחנת דלק נשמעו ממקלטי הרדיו צלילי האלבום.
הוצאת התקליט השפיעה רבות על הביטלס עצמם.
הם הגיעו לשיא משותף שמאז נמדדו תמיד למולו.
הסטנדרט שהציגו בפני עצמם בתקליט, ליצור ולחדש, לחבר מגוון שירים במגוון סגנונות וכדומה היווה אתגר שקשה לעמוד בו ומעמסה יצירתית.
הקלטות האלבום נעשו ללא מעורבותו של אמרגן הביטלס בריאן אפשטיין ובניגוד לדעתו.
הדבר הוביל לדיכאון בו שקע אפשטיין ואולי אף למותו (אם אכן נגרם עקב התאבדות).
ג'ון לנון אמר בראיון מאוחר כי מותו של אפשטיין גרם להשתלטותו של מקרטני על הלהקה ולהתנתקות רגשית של לנון מהלהקה, שהיוותה עבורו מאז מקום עבודה גרידא.
עקב ההצלחה, וללא אפשטיין, סברו הביטלס שהם יצליחו בכל מקרה וכך קרה שהתרסקו סמוך לאחר מכן עם הסרט והאלבום הכושלים Magical Mystery Tour.
באחד הראיונות שהעניק פול מקרטני בעקבות האלבום, הצהיר שעל מנת להגיע להישגים האמנותיים שבו עשו חברי הלהקה שימוש ב-LSD.
ההצהרה, שנתפסה כהטפה לשימוש בסם, סמוך לתקופה בה הוצא אל מחוץ לחוק, גרמה לסערת רגשות וביקורת עזה כלפי מקרטני, שנאלץ להתנצל.
חברי הלהקה נזהרו מאז מאוד שלא להתייחס לרמזים על שימוש בסמים ולא להיתפס כמטיפים לשימוש בהם.
עם זאת בקרב הציבור הם נחשבו לסמל להטפה לשימוש בסמים "מרחיבי תודעה" וליכולות הסמים לשפר את היצירתיות.
Shadowpact (שאדופאקט; בתרגום לעברית: ברית הצללים) היא קבוצת גיבורי-על קוסמים שהופיעה בחוברות הקומיקס של חברת DC קומיקס.
הקבוצה נוצרה בידי ביל וילינגהאם והופיעה לראשונה בחוברת #1 Day of Vengeance מיוני 2005, כאשר נלחמה מול הספקטר במהדורה מוגבלת אשר הובילה לאירועי המשבר האינסופי.
לאחר הצלחת המיני-סדרה הקבוצה כיכבה בסדרה משלה למשך 25 חוברות בשנים 2006–2008. הקבוצה הופיעה בהופעת אורח במיני סדרה מיולי 2008, Reign in Hell.
קבוצה זו היא מעין ליגת הצדק לאלמנטים על-טבעיים ביקום DC.
הספקטר, לאחר שנותר ללא מארח, הופך לבלתי יציב ויוצא למסע נקמה רצחני.
לא רק שהוא הורג רוצחים, אלא גם פושעים שביצעו פשעים קלים.
באירועי "יום הנקמה" שהובילו למשבר האינסופי, ג'ין לורינג (אהובתו לשעבר של אטום) הופכת לאקליפסו החדשה.
היא רודפת אחרי הספקטר ומפתה אותו למחוק את כל כוחות הקסם ביקום DC.
היא מסבירה לו שכל אותם דברים שעוקבים אחר המישור הגשמי ביקום הולכים אחרי חוקיו של אלוהים.
ברגע שמשהו שובר את החוקים הללו, הוא הופך למרושע וחייבים להשמידו.
כתוצאה מכך, היות שקסם שובר את החוקים הפיזיקליים של היקום, הוא המקור לרוע עצום.
הסבר זה נשמע הגיוני לספקטר הבלתי יציב, שמחליט להשמיד מבנים קסומים, מוסדות לימוד בהם מלמדים כשפים וקוסמות וכן ממדים קסומים.
באחד מאותם ממדים, יותר מ-700 קוסמים נרצחים ומעשיו מעוררים תוהו ובוהו - פנטום סטריינג'ר הופך לעכבר, דוקטור פיית נכלא במימד בתוך הקסדה שלו, מאדאם קסנדו הופכת לעיוורת מתוך מטרה למנוע ממנה לקרוא קלפי טארוט, רייבן אינה מסוגלת לשלוט בכוחותיה והמכשף שהאזאם נהרג חרף נסיונותיו של קפטן מארוול לעצור את הספקטר.
במהלך מסעו הרצחני, הספקטר משמיד גם את ממלכת אטלנטיס, עירו השקועה במצולות של אקוומן, שהופעלה בידי קסם.
קבוצת שאדופאקט נוסדה בלהט הרגע בשל רצונם של ראגמן (איש הסחבות), בלש שימפנזה ומכשפת להיפטר מהספקטר, שאיים למחוק כליל את הקסם ביקום.
עד מהרה מצטרפים אליהם השד הכחול, נייטשייד ונייטמאסטר, כשזה האחרון קורא לקבוצה בשם "שאדופאקט" ("ברית הצללים").
במהלך הסיפור מתגלה על ידי המכשף שהאזאם, כי השם "שאדופאקט" היה בשימוש תכוף לאורך ההיסטוריה בידי קבוצת מיסטיקנים המנסים להתגבר על מטרות אבודות מראש ואשר נועדו להיכשל בכל פעם.
בקרב שלהם נגד הספקטר, החבורה נעזרת בפנטום סטריינג'ר, שיעץ לבלש שימפנזה למרות שהפך לעכבר, בקפטן מארוול, במכשף שהאזאם ובאליס השחורה.
אולם, בסוף המיני סדרה, רק שישה חברים מייסדים נותרים בקבוצה.
פנטום סטריינג'ר, שחזר לצורתו האנושית, ממשיך לייעץ לקבוצה.
קפטן מארוול ושהאזאם מובסים בידי הספקטר לאחר שניסו להגן על צוקי הנצח.
אליס השחורה, לאחר שצפתה מרחוק בקרב, החליטה לחזור לאביה שבאוהיו ולא להצטרף לקבוצה.
חורבות צוקי הנצח נופלים על אל פאסו, טקסס, וקבוצת שאדופאקט מזנקת לעזרתם של חפים מפשע כאשר בניין מתחיל ליפול עליהם.
גם סופרמן נחלץ לעזרתם, ומתקן את הבניין במהירות-על.
החבורה מבטיחה לו כי היא נשארת מאחור להגן על תושבי העיר.
בינתיים, מאחוריהם, חרפושית של חיפושית כחולה נמצאת בידי נער צעיר בשם חיימה רייס.
מעט לאחר מכן, חבורת שאדופאקט עוזרת לרובין לאסוף קבוצת אנשים בעלי כוחות-על בעיר בלודהייבן,(Robin Vol.4 #143-145, דצמבר 2005-פברואר 2006) לפני שהעיר מושמדת.
במהלך הרפתקה זו עוזרת להם גיבורת-על בשם בת המכשף, שמתגלה כדרלה אקוויטה, חברתו לשעבר לספסל הלימודים של טים דרייק (רובין).
מפקדתם של קבוצת שאדופאקט היא בבר האבדון - ממלכה חוץ-ממדית ומקום מפלט למיסטיקנים אליה מגיעים רק אלה שנוגעו בכוח הקסם.
הכניסה אליה היא דרך מספר דלתות חבויות במקומות כמו אטלנטה, ניו יורק, דטרויט, ניו אורלינס, גות'אם סיטי ומטרופוליס.
ג'ים רוק, הידוע בכינויו אדון הלילה, מצא את הדלת המובילה לממלכה מאחורי חנות הספרים שלו "אבדון בע"מ".
במהלך היעדרותה הממושכת של הקבוצה, לקח קוסם בשם אדי דיקון בעלות על המקום.
ספיישל המשבר האינסופי: יום הנקמה
בחוברת הספיישל של המשבר האינסופי (מרץ 2006), קבוצת שאדופאקט מצטרפת למשתמשי הקסם מתוך כוונתם לבנות מחדש את צוקי הנצח לאחר שהם מתנפצים מעל גות'אם סיטי.
תחת הדרכתו של פנטום סטריינג'ר, הקבוצה מתחלקת לשלוש - האחת בהנהגתה של זטאנה מתוך ניסיון לחבר מחדש את צוקי הנצח ואת תכולתם; השנייה לשמש כפיתיון עבור שבעת החטאים; והשלישית ללכוד את שבעת החטאים בבקבוקים מיוחדים.
הקבוצה שתחת הנהגתה של זטאנה כוללת את קפטן מארוול, מרי מארוול, קפטן מארוול הבן, דוקטור פיית, דדמן, ויקסן, מאדאם קסנדו, זוריאל, אורכידאה שחורה, דוקטור אוקולט, אריון, הקיסרית, פרידום ביסט, סאלה, טרייסי 13, ויצ'פייר וחברי צוות של פטרול הרוחות בין היתר.
אולם, המטלה ללכידתם של שבעת החטאים מתבררת כקשה, לאחר שהם השתלטו על כמה מחברי הקבוצה.
צל הלילה מגרשת את תאוות הבצע מגופה של סאלה, אך מותקפת ונלכדת בידי פליקס פאוסט ושלושת הדמונים, שלוקחים אותה לאלכסנדר לות'ר הבן, והוא ממלא את סוללת הכוח של היקום שלו בכוחה.
עם השבת צוקי הנצח לקדמותם, זטאנה מייעצת לקפטן מארוול להישאר בתחומי המקום כדי לודא שהקסם האצור בו לא יפרוץ החוצה.
נבו, הלורד האחרון של הסדר, מתעמת מול הספקטר ודוחק בו עד לנקודה שהספקטר הורג אותו.
דבר זה גורם לחשיפת מעשיו של הספקטר וללקיחת מארח חדש - בדמותו של כריספוס אלן - לתוך גופו.
כמו כן, הדבר מוביל לקיצו של העידן התשיעי ולשחריתו של העשירי.
בגסיסתו, נבו מגיע לחבורה ומספר על מעשיו של הספקטר וכן נותן לבלש שימפנזה את המטלה לבחור דוקטור פיית חדש.
במוצאו כי קסדת הגורל של דוקטור פיית אינה מתאימה לו, בלש שימפנזה נותן אותה לקפטן מארוול שיזרוק אותה ממרומי צוקי הנצח, ובכך יאפשר לכל מי שמוצא אותה ונמצא מתאים, להפוך לדוקטור פיית הבא.
סדרת חוברות של הקבוצה החלה בהרצה במאי 2006, והיא פועלת בצד האחורי של בר האבדון.
בקשת הסיפור הראשונה מוצגת קבוצת נבלי-העל פנטאקל, אשר חבריה מחקים את חברי שאדופאקט במראם ובכוחותיהם.
הקבוצה כוללת את ג'ק קאסידי ("נסיך האש", המחקה את השד הכחול), את "הארנב הלבן" הלבקן (המחקה את אדון הלילה), את באגמן (המחקה את איש הסחבות), את סיסטר שאדו (המחקה את נייטשייד) ואת קרנביל (המחקה את בלש שימפנזה), בהנהגתה של המכשפת סטרגה (המחקה את המכשפת).
הקבוצה יוצרת חומת מגן חסינה העשויה מדם מעל ריברוק, ויומינג, ומתחילים להרוג את תושבי העיירה כדי לזמן את אדונה של סטרגה, לורד האור.
קבוצת שאדופאקט נכנסת לעיירה בעזרתו של פנטום סטריינג'ר, אך נלכדת בידי קבוצת פנטאקל.
בלש שימפנזה נלקח בידי קרנביל ועובר עינויים.
"הארנב הלבן" מתעמר בנייטמאסטר ומציע לשחרר את שאדופאקט כדי שזה יחדד את כישוריו וששניהם ייפגשו לקרב חוזר ושווה כוחות בעתיד.
נייטמאסטר מסכים, אך לאחר שחרורם המכשפת מתקיפה את "הארנב הלבן" משום שאינה בוטחת בו.
הקבוצה מוצאת את בלש שימפנזה ומביסה את פנטאקל והמכשפת מסירה את כישופה של סטרגה מעל העיירה בתמורה לשנה אחת, העוברת באופן כמעט מיידי.
בקשת הסיפור הבאה, הקבוצה מוצאת את עצמה כמטרה בידי מספר נבלי-על - הכוללים את ירח כחול, הצייד הפראי ו"הקהילה" - שממלאים אחר פקודותיו של דוקטור גות'אם, נבל אשר בילה עידנים מתחת לקרקע, וכעת החל בתוכניות להיפטר משאדופאקט.
סטרגה מתגלה כבעלת בריתו, והוא מתגלה כמי שעומד מאחורי האיומים האחרונים שאותם הקבוצה מנעה.
המכשפת וראגמן נהפכים לכלבי שאול בידי הצייד הפראי, ו"הקהילה" מעוורים את נייטשייד, השד הכחול ואת ראגמן.
למרות פציעותיהם, קבוצת שאדופאקט גורמת לנבלי-העל לסגת.
בעזרתה של מאדאם קסנדו, הם מרפאים את חברי הקבוצה העיוורים וחרף בעיותיהם האחרונות מוצאים את עצמם בעמדה חזקה יותר בין משתמשי הקסמים.
המכשפת משיגה את ידה על קדרת הרן-רמסגייט ממכשפת הלילה, וקדירה זו מעניקה לקבוצה מידע על כל יצור קסם ביקום DC.
בלש שימפנזה ונייטמאסטר נעזרים בכך כדי לחקור אסטרטגיות מסוימות כדי לעצב את הקבוצה בדרך הטובה ביותר.
חלק מכך היה כתיבת שלושת החוקים האוניברסליים לגיבורות-על, מחווה לאייזיק אסימוב ושלושת חוקי הרובוטיקה.
החוק הראשון: חייהם ובטיחותם של עוברי אורח חפים מפשע ישמרו בכל עת.
החוק השני: חייך ובטיחותך שלך (גיבור-העל) ושל חברי קבוצתך ישמרו במידה שלא תסתור את החוק הראשון.
החוק השלישי: החיים והבטיחות של כל המשתתפים ישמרו במידה שלא תסתור את שני החוקים הראשונים.
ארגון שחמט מגייס את הקבוצה כדי שיעזרו למלכה השחורה להסתנן לתוך ארגון קוברה.
הקבוצה חושבת שמדובר בהסדר חד-פעמי, אך המלכה השחורה מודיעה להם שהם ישרתו את הארגון כל עוד יהיו נחוצים, למורת רוחה של המכשפת.
בקשת הסיפור האחרונה בטרם סדרת החוברות בוטלה, פנטום סטריינג'ר מביא את הקבוצות משנים 1908 ו-2108 לזמן ההווה כדי להילחם במלך השמש, שמתברר ככוח העומד מאחורי דוקטור גות'אם.
בקרב האחרון, קבוצות שאדופאקט שונות מרחבי ההיסטוריה מתאחדות ונלחמות במלך השמש בקווי זמן מרובים בו זמנית.
לאחר תבוסתו של מלך השמש, פנטום סטריינג'ר מציין כי הדבר שינה את דפי ההיסטוריה, וכי כעת קבוצות השאדופאקט אינן נזכרות ככישלון.
השד הכחול (Blue Devil) - שם אמיתי: דניאל קאסידי.
פעלולן הוליוודי לשעבר שקולל בידי השד ניירון והורד בדרגה לשד חורז.
בלש שימפנזה (Detective Chimp) - שם אמיתי: בובו טי צ'ימפ.
שימפנזה הניחנת ביכולות בילוש ואינטלקט גבוהים ביותר.
מכשפת (Enchantress) - שם אמיתי: ג'וּן מון.
בת-תמותה שניתן לה כוח גדול בידי ישות קסם מסתורית.
נייטמאסטר (Nightmaster, אדון הלילה) - שם אמיתי: ג'ים רוּק.
משתמש "להב הלילה", מנהיג הקבוצה לשעבר.
נייטשייד (Nightshade, צל הלילה) - שם אמיתי: איב עדן.
פליטה מארץ צללי הלילה, סוכנת ממשלתית לשעבר.
ראגמן (Ragman, איש הסחבות) - שם אמיתי: רורי ריגן.
אחרון בשורת מכפרים, המשתמש בממצא אספנים עתיק כדי להילחם ברוע.
אקרון (Acheron) - רוח רבת עוצמה, אך לא ברמה של הספקטר.
מסוגל ליצור אשליות ולשנות את מצב צבירת גופו.
רוכב חצות (Midnight Rider) - שם אמיתי: אליאס סטון.
אוחז בכלי נשק בעל שישה קנים לו הוא קורא "אקדחי הרוח", שמופיעים רק בלילה.
מי שנורה על ידיהם הופך לאבן וחוזר לסורו רק כאשר קרני השמש פוגעות בו.
בת המכשף (Warlock's Daughter) - שם אמיתי: לורה פל.
משרתת לשעבר של ג'וני וורלוק, ושניהם חולקים באותו כוח.
הוחזקו בעבר במתקן הכליאה "המגדל האפל".
זוריאל (Zauriel) - מלאך נופל וחבר לשעבר של ליגת הצדק שנשלח בידי גן עדן כדי להרוג את השד הכחול, אך החליפו בשעה שהשד הכחול היה צריך לטפל בענייניו האישיים.
Shaday (בעברית: "שדי") הוא אלבום הסולו ה-13 במניין האלבומים (כולל אלה שיצאו בישראל) ואלבומה הבינלאומי הראשון של הזמרת הישראלית עפרה חזה.
האלבום זכה להצלחה רבה באירופה ואף שהה במשך תשעה שבועות במצעד אלבומי הבילבורד האמריקאי.
לאחר שייצגה בשנת 1983 את ישראל באירוויזיון, פנתה חזה להקלטת אלבומה הבא שירי תימן.
אלבום זה בניגוד לקודמיו לא זכה להשמעות רבות בתחנות הרדיו (אם כי זכה להצלחה מסחרית), ובשביל לקדמו פנה אמרגנה של חזה בצלאל אלוני ליאיר ניצני (אז אחד מבעלי "הד ארצי") במטרה למקסס את השיר "גלבי", אך הלה הפנה אותו ליזהר אשדות שמיקסס אותו לבסוף.
גם הסינגל הממוקסס לא הושמע רבות ברדיו, אך שדרן בריטי מ"קול השלום" שלח את הסינגל לכמה מחבריו ממלכה המאוחדת.
מספר עותקים של האלבום הגיעו לתחנות הרדיו בממלכה המאוחדת ובהן ה-BBC, ועד מהרה חברת התקליטים אייס רקורדס קנתה את הזכויות מהד ארצי והחלה לשווק את התקליט שירי תימן בבריטניה.
התקליט זכה למכירות נאות במדינה, הסינגל מתוכו "גלבי" הושמע בתחנות הרדיו וחזה והפרויקט זכו לסיקור בעיתוני המוזיקה בממלכה.
במקביל, חזה הקליטה אלבום שלם בצרפת, שכלל את להיטיה הישראלים מתורגמים לצרפתית וכן שירים מקוריים בצרפתית.
האלבום נגנז עם תחילת הסיקור הנרחב של הסינגל "גלבי" בעיתונות הבריטית, אך שני שירים מקוריים בצרפתית יצאו כמיני אלבום ב-1986 תחת השם Aime Moi, בעוד השירים המתורגמים הופצו בסופו של דבר באלבום הלהיטים "אלבום הזהב" ובהמשך בקלטת הווידאו "פנטסיה".
חזה ואשדות שבו לשתף פעולה בעבודה על תקליטה משנת 1986, ימים נשברים אותו הפיק מוזיקלית אשדות.
עם תחילת המעטת הופעותיה בארץ, עם צאת האלבום ימים נשברים, החלה חזה להקליט אלבום באנגליה הנקרא Temptation Eyes עם וואלי בריל.
חזה הבינה כי חומרי הפופ שהובאו לה מחברת התקליטים "Teldec" לא מתאימים לקולה והחליטה לעצור את העבודה על האלבום, רק לאחר הקלטת "Love Song" הבינו חברת התקליטים כי יש להקליט אלבום שידגיש את האתניות ומוזיקת העולם.
עם גניזת האלבום חזה החלה באספת חומרים מחודשת עם יזהר אשדות שהציע למקסס את השיר "אם ננעלו" (רבי שלום שבזי), אך עם עשיית המיקס, הצמד האלקטרוני הבריטי Coldcut שחררו רמיקס לשיר "Paid in Full" של צמד הראפרים Eric B.
& Rakim, בו סימפלו את קולה של חזה מהשיר "אם ננעלו" ללא ידיעתה, שיצא באוקטובר 1987. הדבר יצר התעניינות מחודשת בחזה והוביל לגרסה חדשה לשיר, אותה הקליטו אשדות וחזה ובה נוסף בית בשפה האנגלית.
הסינגל עם העיבוד המחודש ל"אם ננעלו" הופץ ברחבי אירופה באפריל 1988 וביוני בארה"ב.
עד מהרה נשמע השיר במועדונים ונמכר בלמעלה משלושה מיליון עותקים באירופה.
בעקבות הצלחת הסינגל הוקדמה יציאת האלבום Shaday ליולי אותה שנה באירופה.
בנובמבר הוא יצא בארה"ב וביפן.
יש לציין שהשירים שתוכננו לאלבום Temptation Eyes הוקלטו ועובדו מחדש כך שהתאימו לאופי האלבום והמפיק המקורי של התקליט, ואלי בריל, הפיק את השירים החדשים, בנוסף ליזהר אשדות.
על עטיפת האלבום מופיעה חזה מצולמת בדומה לשרבט גולה, הנערה האפגנית שצולמה במגזין נשיונל ג'יאוגרפיק, שהפכה לאחד הסמלים הבולטים של המזרח, אותו חזה ייצגה באמצעות המוזיקה ברחבי העולם.
את התקליט הפיק אשדות שהיה אחראי גם על העיבודים בו כשההקלטות נעשו בתל אביב ובסאמרסט שבאנגליה.
כמו כן, השירים "My Aching Heart" ו-"Take Me to Paradise" הם גרסאות אנגליות לשני שירים מהאלבום ימים נשברים: "בוא ונגן אותי" ו"הכאב הזה".
בהקלטת האלבום השתתף אלון אולארצ'יק בקולות רקע, וכן הנגנים: יזהר אשדות (גיטרה, גיטרה בס), גלעד עצמון (סקסופון), איקי לוי (כלי הקשה).
השיר "Love Song" המושר בידי חזה בא-קפלה אפקט הד קל ברקע כולל מילים מספר שיר השירים ללחן של בצלאל אלוני.
השיר הולחן בעבר על ידי אלוני לסדנת תיאטרון שכונת התקווה והופיע בעברית בתקליט "שיר השירים בשעשועים" (1977).
השיר שהצליח מאוד נחשב עד היום לאחד מלהיטיה של חזה באירופה.
התקליט זכה להצלחה מרובה במיוחד במערב גרמניה וגרף תארים רבים, בהם: אלבום פלטינה וזכייה בתואר זמרת השנה.
בשווייץ נמכר האלבום כ-25 אלף עותקים, שהעניק לו את התואר אלבום זהב, ובספרד האלבום בכ-100 אלף עותקים, שהעניק לו את התואר אלבום פלטינה.
חזה הופיעה עם השיר "Eshal" בפסטיבל סן רמו 1989 וכן בפסטיבל דרור- למנצח שיר מזמור, הפקה של הערוץ הראשון, כאמנית אורחת.
בישראל, החלו תחנות הרדיו להשמיע באופן תדיר את "אם ננעלו" במצעדים הלועזיים, כשבשיא תקופה זו עמד השיר שבועיים במקום השני.
במצעד הפזמונים הבין-לאומי השנתי 1988 של רשת ג' הגיע השיר למקום 18.
ההצלחה הכבירה של האלבום באירופה וארצות הברית הביאה את חזה להעביר את הפרויקטים הבאים שלה ללוס אנג'לס ולעבודה עם טובי המפיקים באמריקה.
במקביל גנזה בשלבי הפקה ראשוניים אלבום בעברית.
תוך פחות משנה, כשההד התקשורתי היה עדיין בוער, יצא אלבומה הבא Desert Wind שהוקלט כולו בארצות הברית.
מקוםתאריםמכירותאיטליה (FIMI)זהב100,000ארצות הברית (RIAA)100,000ספרד (PROMUSICAE)פלטינה100,000שווייץ (IFPI Switzerland)זהב25,000סיכוםבכל העולם1,500,000
Sexy Sadie הוא שיר של להקת הביטלס מהאלבום The Beatles (האלבום הלבן), 1968. השיר נכתב על ידי ג'ון לנון (הקרדיט ניתן גם לפול מקרטני).
השיר נכתב בהודו, ובמקור לנון רצה לקרוא לשיר "מהרישי" אך שינה ל-"Sexy Sadie" בהצעתו של ג'ורג' האריסון.
השיר מבטא את אכזבתו של לנון מהמהרישי מהש יוגי, מדריך חברי הלהקה למדיטציה, לאחר שהמהרישי ניסה, לכאורה, להתחיל עם מיה פארו או לתקוף אותה מינית בזמן שהשתתפה בקורס באשרם של המהרישי.
נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-12.7 מיליון.
ג'ון לנון - שירה מובילה, גיטרת קצב, אורגן האמונד
פול מקרטני - פסנתר לסלי, גיטרה בס, קולות רקע
רינגו סטאר - תופים, תוף מרים
Shades of Deep Purple (מאנגלית: גוונים של סגול עמוק) הוא אלבום הבכורה של להקת הרוק הבריטית דיפ פרפל שיצא לאור בארצות הברית ביולי 1968, ובבריטניה בספטמבר 1968.
בבריטניה לא זכה האלבום לתשומת לב רבה, ונמכר בתחילה בעותקים מועטים; בארצות הברית לעומת זאת, זכה האלבום להצלחה רבה, דבר שתרם בסופו של דבר להצלחת האלבום גם בבריטניה.
"דיפ פרפל" נקראה בתחילה "Roundabout", על פי הצעתו של כריס קורטיס, שהיה מתופף להקת המחפשים, ועתה שימש כמנהל הלהקה.
החזרות לאלבום החלו בחודש פברואר, כשחברי הלהקה שכללו באותו הזמן את: ריצ'י בלקמור, ג'ון לורד, איאן פייס וניק סימפר, צירפו את רוד אוונס כסולן, לאחר שעבר מספר אודישנים.
הם החלו להקליט שירים שכתב בלקמור קודם לכן באותה שנה, כגון: "And The Address" ו"Mandrake Root".
(השיר "Mandrake Root" היה גם שמה של הלהקה שבלקמור ניסה להקים קודם לכן בגרמניה).
מנהל הלהקה, כריס קורטיס, הביע את רצונו שהלהקה תבצע גרסת כיסוי לאחד משירי הביטלס, והשיר שנבחר היה Help!, שהפך בידיהם משיר באורך שתי דקות, ליצירה בת שש דקות.
קטע המוזיקה "Mandrake Root" שבהתחלה תוכנן להיות קטע אינסטרומנטלי, קיבל מילים.
השיר "I'm So Glad" שבמקור נכתב על ידי סקיפ ג'יימס, קיבל תוספת כששתי הדקות מיצירתו המפורסמת של המלחין הרוסי ניקולאי רימסקי-קורסקוב, שחרזאדה, התווספו כהקדמה לשיר ונקרא "Prelude: Happiness".
שירו של בילי רוברטס "Hey Joe", קיבל בטעות קרדיט על שמם של "דיפ פרפל" באלבומים המקוריים, אך תוקן באלבומים החדשים שהוצאו לאור מאוחר יותר.
רוברטס שהיה חבר בלהקתו של ג'ימי הנדריקס, The Jimi Hendrix Experience כתב את השיר בשנת 1965 בסגנון גראז' רוק, והשיר קיבל בידי הלהקה סגנון רוק כבד ובלוז רוק.
לאחר שהסכימה הלהקה על רשימת החברים שלה, ביקש בלקמור מחברו, דרק לורנס, שיפיק עבורו את האלבום.
לורנס שהיה בעל חברת תקליטים עצמאית שהפיקה סינגלים בארצות הברית, הוזמן על ידי בלקמור לבחון מקרוב את התנהלות הלהקה, וזה התרשם עמוקות ונתן את הסכמתו.
באותו הזמן שינתה הלהקה את שמה מ"Roundabout" ל"Deep Purple" שהיה השיר האהוב על סבתו של בלקמור.
לאחר מספר הופעות קטנות בסקנדינביה, חזרה הלהקה לאנגליה, והיא הוחתמה על ידי חברת התקליטים "Tetragrammaton's".
במאי 1968, נכנסו חברי הלהקה לאולפני "Pye" והקליטו את האלבום, כשאורכם של חלק מהשירים קוצץ.
האלבום יצא לאור בארצות הברית ביולי 1968, שם זכה להצלחה אדירה.
חוסר הרצון של חברת התקליטים לשחרר את "!Help" כסינגל, התברר כרעיון מוצלח: הסינגל החלופי ששוחרר - "Hush" - זכה להצלחה עצומה והושמע ברדיו בכל רחבי ארצות הברית, והגיע למקום ה-4 במצעד הבילבורד הוט 100 האלבום הגיע למקום ה-24 במצעד הבילבורד, יותר מכפי שחברת התקליטים עצמה חזתה.
בספטמבר 1968 יצא האלבום בבריטניה, ללא תשומת לב מיוחדת.
בריאיון למגזין "Melody Maker" אמר מתופף הלהקה איאן פייס בהקשר לכישלון שספגו בבריטניה:
לאחר חוסר ההצלחה, ניסתה הלהקה לקדם את עצמה בעזרת הופעות עבור ה-BBC, כמו כן, ערכה הופעות בפאבים ופסטיבלים שונים ברחבי אנגליה, אך באופן כללי היא לא זכתה להכרה ציבורית במדינתם.
בריאיון למגזין "Beat Instrumental Magazine" הסביר קלידן הלהקה ג'ון לורד:
באוקטובר יצאו חברי הלהקה לארצות הברית, והודות ללהיטם הגדול "Hush", תשומת הלב הייתה בניגוד מוחלט למה שהם קיבלו במדינתם: הלהקה ניגנה בעשרות הופעות, פסטיבלים וברים ואפילו באחוזת פלייבוי לצד יו הפנר.
ההצלחה האדירה לה זכו בארצות הברית, סייעה להם בסופו של דבר לזכות בהכרה ציבורית גדולה גם בבריטניה.
מצעד (1968)מקוםבמצעד בילבורד הוט 1004 RPM50 Singles2 מצעד הסינגלים השווייצרי7
בארצם קיבלה הלהקה ביקורות צוננות, וההתלהבות בה התקבל האלבום בארצות הברית, לא הרשים את הקהל הבריטי.
אולם באופן כללי, קיבל האלבום ביקורות חיוביות.
ברוס הדר (Bruce Eder) מאתר AllMusic שיבח את האלבום, וכתב כי "על אף מגרעותיו, הוא חתיכת אלבום" ("a hell of an album"), והעניק לאלבום ציון של 4 כוכבים מתוך 5.
ג'ון לורד - עוגב, קלידים, קולות רקע
ניק סימפר - גיטרה בס, קולות רקע
דרק לורנס - מפיק מוזיקלי
Shakira (בעברית: שאקירה, מעוצב: ) הוא אלבום האולפן העשירי של הזמרת-יוצרת הקולומביאנית שאקירה, שיצא לאור ב-21 במרץ 2014, על ידי חברת התקליטים RCA רקורדס.
שאקירה התחילה לתכנן את הפרויקט ב-2011 והמשיכה אותו לתוך שנת 2012, בה היא עזבה את חברת התקליטים הקודמת שלה אפיק רקורדס ועברה לתקליטי RCA.
הסינגל המוביל מהאלבום, "Can't Remember to Forget You" יצא לאור ב-13 בינואר 2014, ודורג במקום 15 במצעד הבילבורד הוט 100.
האלבום דורג במקום 2 במצעד האלבומים האמריקאי, מה שהופך את האלבום למצליח ביותר של הזמרת במצעד האמריקאי, כשהוא עוקף את אלבומה החמישי, Laundry Service מ-2001 שדורג במקום השלישי.
בבריטניה, הגיע האלבום למקום 14.
באוקטובר 2010, שאקירה הוציאה לאור, את אלבום האולפן התשיעי שלה הנקרא Sale el Sol, אשר זכה להצלחה גדולה בשוק הלטיני והאמריקאי.
שנה לאחר מכן בנובמבר, שאקירה חשפה בריאיון עם מגזין בילבורד כי היא התחילה לכתוב חומרים חדשים ולעבוד עם מפיקים שונים לאלבום חדש.
לאחר שנה, היא סיימה את חוזה ההקלטות שלה עם אפיק רקורדס והוחתמה תחת חברת התקליטים "רוק ניישן" למטרות ניהול.
בדצמבר 2013, נודע כי שאקירה חתמה על חוזה הקלטות עם חברת התקליטים RCA רקורדס, ממנה האלבום ישתחרר.
שאקירה החלה להקליט את האלבום באוגוסט 2011, אחרי ששיתפה פעולה עם מפיקים שונים כולל בני בלנקו, טייסטו, רדוואן, מקס מרטין, ד"ר לוק, LMFAO ואייקון.
לאחר חודש, נודע שהיא גם שיתפה פעולה עם המפיק פרננדו גריביי, הזמרת סיה ואסתר דין.
בספטמבר 2013, שאקירה אמרה כי: "סוף סוף הרגשתי בנוח עם השירים האלה כמו במכנסי הג'ינס הקרועים שלי".
בנובמבר, היא הודיעה שהיא כותבת חומרים אחרונים לאלבום, ובינואר 2014, הוא יצא לאור.
עם הוצאת האלבום, הוא דורג במקום הראשון באייטונס ב-62 מדינות.
האלבום דורג במקום 14 במצעד האלבומים הבריטי.
האלבום מכר 80,000 עותקים בארצות הברית בשבוע הראשון ליציאתו.
האלבום דורג במקום השני במצעד האלבומים האמריקאי עם 84,000 עותקים נמכרים, מה שהופך את האלבום לאלבום המצליח ביותר של הזמרת במצעד האמריקאי, כשהוא עוקף את אלבומה החמישי Laundry Service, מ-2001 שדורג במקום השלישי.
למרות זאת, האלבום הוא לא האלבום המצליח ביותר במכירות של השבוע הראשון; הוא מכר 5000 עותקים פחות מאלבומה She Wolf, מ-2009 שדורג במקום ה-15 עם 89,000 עותקים נמכרים.
האלבום נחשב לאחד מהאלבומים הנמכרים ביותר בכל הזמנים בקולומביה.
"Can't Remember to Forget You" הוא הסינגל הראשון מתוך האלבום והוא בשיתוף הזמרת הברבדית ריהאנה.
השיר יצא לאור ב-13 בינואר 2014 ונכתב על ידי שאקירה, ריהאנה, ג'ון היל, קיד הארפון ואריק האסל.
הווידאו קליפ של השיר בוים בלוס אנג'לס על ידי הבמאי האמריקאי ג'וסף קאן.
הקליפ יצא ב-30 בינואר 2014 והיה זמין בערוץ ה-VevoVevo של שאקירה.
"Empire" יצא לאור בהתחלה כסינגל שיווקי הראשון מהאלבום ב-24 בפברואר 2014. השיר יצא כסינגל השני מהאלבום בארצות הברית ובבריטניה.
הוא יצא לאור רשמית בכל העולם.
"Empire" הגיע למקום 58 במצעד הבילבורד הוט 100 ולמקום 25 בבריטניה.
"" משמש כסינגל השלישי מהאלבום ויצא ב-28 במרץ 2014. גרסת המונדיאל של השיר "", יצאה ב-27 במאי 2014.
האלבום זכה להצלחה עולמית כאשר נכנס למצעדים רבים, ואף בשיאו הגיע למקום ה-2 במצעד הבילבורד 200, שם הפך לאלבום המצליח ביותר של הזמרת.
מקוםתאריםמכירותארגנטינה (CAPIF)זהב20,000בריטניה (BPI)38,975מקסיקו (AMPROFON)זהב30,000ספרד (PROMUSICAE)זהב20,000פולין (ZPAV)פלטינה20,000צרפת (SNEP)זהב50,000קולומביה (ASINCOL)יהלום200,000סיכוםבכל העולם1,000,000
"Shake It Off" (בעברית: "נַעֵר אֶת זֶה") הוא שיר מתוך 1989, אלבום האולפן החמישי של הזמרת-היוצרת האמריקאית טיילור סוויפט.
הוא נכתב על ידי סוויפט, מקס מרטין ושלבאק.
השיר יצא לרדיו דרך ריפבליק רקורדס ב-18 באוגוסט 2014 כסינגל המוביל מהאלבום, והוא הרצועה השישית באלבום.
מבחינה מוזיקלית, סימל השיר את שינוי הסגנון המוזיקלי של סוויפט מקאנטרי פופ לפופ.
השיר הוצג לראשונה בשידור חי ביאהו; באותו יום יצא גם הווידאו קליפ לשיר, והשיר הפך לזמין להורדה דיגיטלית.
"Shake It Off" זכה לביקורות חיוביות בעיקרן ממבקרי מוזיקה, ששיבחו את הסגנון המוזיקלי שלו.
הקליפ, לעומת זאת, קיבל ביקורות מעורבות, וספג ביקורת על סצנה שכללה טוורקינג.
השיר נכנס היישר למקום הראשון במצעד הבילבורד הוט 100 והיה השני של סוויפט שכבש את פסגת המצעד.
השיר זכה בפרס השיר האהוב בפרסי בחירת הקהל 2015, והיה מועמד לפרסי תקליט השנה, שיר השנה ומופע סולו הפופ הטוב ביותר בטקס פרסי גראמי 2015.
נכון לדצמבר 2020 הגיע הקליפ לשיר ללמעלה מ-3 מיליארד צפיות ביוטיוב.
בשנת 2020, קיבל השיר את מעמד היהלום בארצות הברית, על ידי איגוד תעשיית ההקלטות האמריקאי, עקב מכירות של למעלה מ-10 מיליון עותקים במדינה.
בכך הפכה לאמנית הראשונה שמחזיקה באלבום ושיר יהלום במדינה.
"Shake It Off" נכתב על ידי סוויפט, מקס מרטין ושלבאק, והופק על ידי שני האחרונים.
אורך השיר הוא 3 דקות ו-39 שניות.
מבחינה מוזיקלית, "Shake It Off" הוא שיר פופ קצבי בעל 160 פעימות לדקה - גבוה יותר מהקצב של שירי קאנטרי פופ אותם ביצעה סוויפט לפני כן.
המנעד הקולי של סוויפט משתרע על פני אוקטבה אחת וארבעה תווים, מ-G3 ל-D5. העיבוד המוזיקלי לשיר כולל סקסופון.
מבקרי מוזיקה השוו את המנגינה בשיר לאלו של השירים "Thrift Shop" של מאקלמור וראיין לואיס, "Happy" של פארל ויליאמס ו-"Let It Go" של אידינה מנזל.
תוכן השיר עוסק ביחס ללעג וביקורת מהסביבה והגישה המובעת בשיר היא התעלמות והתנערות ("Shake It Off").
סוויפט הסבירה שכל חייה הייתה נתונה לביקורת על בחירותיה, מעשיה, הלבוש והמוזיקה שלה.
היא הגיעה למסקנה שלא ניתן לשלוט במה שאנשים אומרים, אבל היא יכולה לשלוט בתגובה שלה לדבריהם, ובמקום לתת להם לשבור אותה היא מעדיפה להתעלם.
בראיון שנתנה באוקטובר 2014, הרחיבה סוויפט על מילות השיר:
"Shake It Off" זכה לביקורות חיוביות בעיקר ממבקרי מוזיקה.
הבילבורד שיבח את השיר על היותו כיפי ואת סוויפט על ההגשה ועל התעוזה לעזוב את סגנון הקאנטרי.
בהוליווד ריפורטר נכתב שהשיר הוא גרסה מהירת קצב לשיר "Let It Go".
הביקורת של דיילי טלגרף הייתה חיובית אף היא וציינה שהשיר הוא קליט ואופטימי.
גם בגרדיאן נכתב שהשיר קליט אך נמתחה ביקורת על כך שמילות השיר לא הראו את כישרון הכתיבה של סוויפט.
לוס אנג'לס טיימס תיאר את השיר כשיר פופ מושלם אך ביקר אותו על המילים הפשוטות מדי.
הדיילי ביסט נתן ביקורת שלילית על השיר בשל היותו לא אישי מספיק, "לפחות לא בצורה לה אנו מצפים משיר של טיילור סוויפט" ותיאר אותו כשיר הכי פחות מעניין מבחינה מוזיקלית בקריירה של סוויפט.
בסקר המבקרים השנתי של וילג' ווייס שפורסם בינואר 2015, דורג השיר במקום הרביעי.
השיר זכה להשמעות רבות בתחנות הרדיו בארצות הברית והגיע למקום הראשון במצעד 40 שירי המיינסטרים, במצעד מוזיקה למבוגרים טופ 40, במצעד השמעות שירי הפופ ובמצעד שירי הרדיו של בילבורד.
השיר נכנס היישר למקום הראשון במצעד הבילבורד הוט 100 והיה לשיר ה-22 שעשה זאת.
בשבוע הראשון ליציאתו נמכר השיר בצורה דיגיטלית ב-544,000 עותקים, שבוע הפתיחה הגבוה ביותר לשיר ב-2014 והרביעי הגבוה ביותר בכל הזמנים.
השיר נשאר בפסגת המצעד במשך ארבעה שבועות לא רצופים ובעשרת הגדולים 24 שבועות.
השיר הפך לשיר השמיני הנמכר ביותר של 2014 בארצות הברית עם 3.43 מיליון עותקים שנמכרו באותה שנה והגיע למקום ה-13 במצעד סוף השנה.
השיר הגיע למעמד פלטינה מתומנת לפי איגוד תעשיית ההקלטות האמריקאי (RIAA).
"Shake It Off" הפך לשיר השלישי של סוויפט שהגיע למקום הראשון במצעד בקנדה בשבוע הראשון ליציאתו עם מכירות 48,000 עותקים; בכך הפכה סוויפט לאמן עם מספר השירים הרב ביותר שנכנסו היישר למקום הראשון במצעד, יחד עם אמינם וקייטי פרי.
עד סוף השנה מכר השיר 341,000 עותקים בקנדה והגיע למעמד פלטינה משושת.
בבריטניה הגיע השיר למקום השני במצעד הסינגלים הבריטי, השיא של סוויפט במצעד יחד עם "Love Story" ו-"I Knew You Were Trouble".
"Shake It Off" הוא השיר השישי של סוויפט שהגיע לעשרת הגדולים בבריטניה.
הוא נמכר ב-570,000 עותקים בבריטניה נכון לנובמבר 2014, והיה לשיר ה-11 הנמכר ביותר בשנת 2014 במדינה.
השיר הגיע למעמד פלטינה לפי איגוד תעשיית ההקלטות הבריטי (BPI).
באירלנד הגיע השיר למקום השלישי והיה לשיר החמישי של סוויפט שמגיע לעשרת הגדולים במדינה.
באוסטרליה הגיע השיר למקום הראשון במצעד, הסינגל השני של סוויפט שעשה זאת ("Love Story" היה הראשון), ונשאר בו במשך שלושה שבועות.
השיר הגיע למעמד פלטינה משובעת לפי איגוד תעשיית ההקלטות האוסטרלי (ARIA) עבור משלוחים של למעלה מ-400,000 עותקים.
בניו זילנד הגיע השיר למקום הראשון והיה לשיר השני של סוויפט, אחרי "We Are Never Ever Getting Back Together", שכבש את פסגת המצעד.
השיר הגיע למעמד פלטינה משולשת במדינה, לפי איגוד תעשיית ההקלטות הניו זילנדי (RMNZ).
בישראל הגיע השיר למקום הרביעי במצעד מדיה פורסט ולמקום החמישי במצעד אחד אחד של גלגלצ.
הסינגל הגיע למקום הראשון גם בצ'כיה, במקסיקו, בהונגריה, בפולין ובסלובקיה, ולעשרת הגדולים באוסטריה, בקרואטיה, בדנמרק, בפינלנד, בצרפת, בגרמניה, באיסלנד, באירלנד, באיטליה, ביפן, בהולנד, בנורווגיה, בסקוטלנד, בדרום אפריקה, בספרד, בשוודיה ובשווייץ.
בגרמניה ובאוסטריה הגיע השיר למעמד זהב.
ביפן, בשווייץ, באיטליה, במקסיקו ובשוודיה הגיע השיר למעמד פלטינה.
בישראל הגיע השיר למקום הרביעי במצעד מדיה פורסט, ולמקום החמישי במצעד אחד אחד של גלגלצ.
הווידאו קליפ לשיר, בבימויו של מארק רומאנק, יצא ב-18 באוגוסט 2014, ביום יציאת השיר.
הקליפ צולם ביוני 2014, במשך שלושה ימים בלוס אנג'לס.
בקליפ סוויפט רוקדת בצורה שטותית לצד רקדנים מקצועיים בסגנונות של היפ הופ, מחול מודרני, בלט, ג'אז, ריקודי מעודדות וטוורקינג.
בקליפ משתתפים גם מעריצים של סוויפט, שכתבו מכתבי מעריצים פורסמו בטוויטר, באינסטגרם או בטאמבלר.
מבקרים רבים ציינו את האזכור של וידאו קליפים של ליידי גאגא וסקרילקס בסרטון.
אחרים מצאו אזכורים לפרגי, לגוון סטפאני ולווידאו קליפ לשיר "Mine" של ביונסה.
המבקרים טענו שהוא כיפי, אך חלקם אמרו שהחלקים השונים בקליפ לא מתחברים.
הוא ספג ביקורת על כך ש"סצנות הטוורקינג והברייקדאנס לוקחות סממנים של תרבות השחורה ומשתמשות בהם כסוג של בידור או לעג".
רומאנק הגן עבודתו באומרו: "פשוט בחרנו בסגנונות ריקוד שחשבנו שיהיו פופולריים ומשעשעים, וליהקנו את הרקדנים הטובים ביותר בלי הבדל של גזע או מוצא אתני".
ב-13 באוגוסט 2015, כמעט שנה לאחר יציאתו, הגיע למיליארד צפיות ב-Vevo, וב-22 באוגוסט הגיע למיליארד צפיות גם ב-YouTube.
נכון לדצמבר 2020 הגיע הקליפ ללמעלה מ-3 מיליארד צפיות ב-YouTube, מה שהפך אותו לסרטון ה-15 ברשימת הסרטונים הנצפים ביותר ביוטיוב, והסרטון הנצפה ביותר של סוויפט ביוטיוב.
השיר היה השיר שנעל את הסט בסיבוב ההופעות "The 1989 World Tour".
מקוםתאריםמכירותאוסטריה (IFPI Austria)זהב15,000אוסטרליה (ARIA)פלטינה 13×910,000איטליה (FIMI)פלטינה30,000ארצות הברית (RIAA)יהלום10,000,000בלגיה (BEA)זהב20,000גרמניה (BVMI)זהב200,000דנמרק (IFPI Denmark)פלטינה90,000הממלכה המאוחדת (BPI)פלטינה 3×1,800,000יפן (RIAJ)פלטינה 3×750,000מקסיקו (AMPROFON)זהב30,000נורווגיה (IFPI Norway)פלטינה 2×120,000ניו זילנד (RMNZ)פלטינה 3×45,000פורטוגל (AFP)זהב10,000קנדה (Music Canada)פלטינה 6×480,000שוודיה (GLF)פלטינה40,000שווייץ (IFPI Switzerland)פלטינה30,000סטרימינגדנמרק (IFPI Danmark)פלטינה2,600,000יפן (RIAJ)זהב50,000,000סיכוםבכל העולם29,530,000 מכירות + הזרמת מדיה בלבד
אזורתאריך יציאהפורמטחברת תקליטיםמקורכלל העולם19 באוגוסט 2014הורדה דיגיטליתביג משיןארצות הבריתרדיו להיטים עכשווייםביג משין • ריפבליקאיטליה29 באוגוסט 2014רדיו איירפליייוניברסלכלל העולם11 בספטמבר 2014תקליטורביג משיןגרמניה10 באוקטובר 2014יוניברסל
Shadows in the Deep (מאנגלית: צללים במעמקים) הוא האלבום השני של להקת הדת' מטאל השוודית אנלישד.
האלבום יצא לאור במאי של שנת 1992.
כל השירים נכתבו והולחנו על ידי אנלישד, למעט שיר 5.
Shades of God (מאנגלית: גוונים של אלוהים) הוא האלבום השלישי של להקת המטאל הגותי האנגלית פרדייס לוסט.
האלבום יצא לאור ביולי של שנת 1992.
כל השירים נכתבו והולחנו על ידי להקת פרדייס לוסט, למעט כאשר מצוין אחרת.
סטפן אדמונסון - גיטרה בס
Shake It Off (בעברית: מתנערת מזה) הוא שיר של הזמרת מריה קארי מתוך אלבומה התשיעי The Emancipation of Mimi.
השיר יצא כסינגל השלישי מתוך האלבום והוא נכתב והופק על ידי קארי עצמה, ג'רמיין דופרי, בריאן מיכאל קוס וג'ונטה אוסטין.
השיר נשלח לראשונה לרדיו ב-12 ביולי 2005 על ידי חברות התקליטים "איילנד רקורדס" ו"מרקורי רקורדס" כסינגל השלישי בארצות הברית בעוד השיר "Get Your Number" יצא כסינגל השלישי במדינות אחרות בעולם.
מבחינה מוזיקלית השיר הוא שיר R&B עם השפעות של היפ-הופ ופופ.
מבחינה לירית השיר מדבר על המשכת החיים כרגיל אחרי פרידה ממאהב בוגדני.
השיר זכה לביקורות חיוביות מהמבקרים שהחמיאו לו על המילים הפשוטות אך מעוררות ההשראה וקראו לו אחד מהשירים הבולטים מהאלבום.
השיר שהה 6 שבועות במקום ה-2 בארצות הברית זאת לאחר שהשיר שלה "We Belong Together", חסם אותה מלהגיע למקום הראשון.
ובכך שברה שיא והפכה לאמנית הנשית הראשונה שנמצאת ב-2 המקומות הראשונים במצעד בו זמנית.
ההצלחה של השיר הגיע גם לאוסטרליה וניו זילנד שם השיר הגיע למקומות ה-6 וה-5, בהתאמה.
אם כי באירופה השיר פחות זכה להצלחה כאשר הגיע למקום ה-31 בלבד במצעד האירופאי הכללי.
הקליפ לשיר ביים ג'יי נאבה והוא בכיכובו של השחקן כריס טאקר.
הקליפ היה מועמד לפרס קליפ ה-R&B הטוב ביותר בטקס פרסי ה-VMA.
על מנת לקדם את השיר ביצעה אותו קארי בטקס פרסי ה-VMA, בטקס פרסי המוזיקה העולמית, בתוכנית הבריטית טופ אוף דה פופס, בתוכנית "בוקר טוב אמריקה" ובתוכנית "Dick Clark's New Year's Rockin' Eve".
בנוסף, הוא גם נכלל ב-3 מסיבובי ההופעות של הזמרת.
המשחק מתרחש חודשיים לאחרי אירועי המשחק Rise of the Tomb Raider ומתרכז בעלילותיה של לארה קרופט שממשיכה לחקור ולהתעמת עם ארגון "טריניטי" דרך המסו-אמריקה בדרום אמריקה בחיפוש אחר העיר האגדית המיתולוגית פייטיטי וכן לעצור את האפוקליפסה המאית ששחררה.
על לארה לחקור את הסביבה ולהילחם באויבים עם נשק חם והתגנבות בעודה חוקרת אזורים חצי-פתוחים.
באזורים אלו, לארה יכולה לשדוד קברים על מנת לפתוח דברים חדשים, להשלים משימות צד ולאסוף משאבים לשם יצירה ושדרוג ציוד.
פיתוח המשחק החל ב-2015, לאחר השלמת Rise of the Tomb Raider והסתיים ביולי 2018. Shadow of the Tomb Raider עוצב ותוכנן כך שהמשחק יהווה סוף לטרילוגיה של מסעותיה של לארה שהחלו באתחול מחדש מ-2013. הרקע והנרטיב של המשחק מבוססים על המיתולוגיות של המאיה ושל האצטקים.
קאמילה לודינגטון חזרה לדבב את דמותה של לארה.
בשנת 2024 החלה הקרנה של סדרת אנימה "טומב ריידר: האגדה על לארה קרופט" שמבחינה כרונולוגית אירועי האנימה מתרחשים אחרי משחק זה.
Shakira in Concert: El Dorado World Tour (בעברית: שאקירה בהופעה חיה) הוא אלבום ההופעה החמישי של הזמרת-יוצרת הקולומביאנית שאקירה, אשר יצא לאור ב-13 בנובמבר 2019. אלבום ההופעה יצא לאור על ידי חברת התקליטים סוני מיוזיק לטין.
ההופעה אשר עליה נתמך האלבום התקיימה בלוס אנג'לס שבארצות הברית, שנה קודם לכן.
ב-26 במאי 2017, הוציאה שאקירה את אלבום האולפן האחד עשר שלה, El Dorado.
לאחר מכן, ב-3 ביוני 2018, יצאה לסיבוב ההופעות השישי שלה "El Dorado World Tour", שם קיימה למעלה מ-50 מופעים.
במהלך סיבוב ההופעות, קיימה הופעה בלוס אנג'לס, אשר צולמה ויצאה כסרט קולנוע בשנת 2019. כמו כן, יצאה ההופעה בפורמט של תקליטור ו-DVD.
SexyBack הוא סינגל של הזמר האמריקאי ג'סטין טימברלייק מתוך אלבום האולפן השני שלו FutureSex/LoveSounds, אשר יצא לאור בשנת 2006. זה השיר הראשון של טימברלייק אשר נכנס למקום הראשון במצעד האמריקאי בילבורד הוט 100.
השיר זכה בפרס גראמי בקטגוריית הקלטת הדאנס/אלקטרונית הטובה ביותר בטקס שנערך בשנת 2007. בנוסף, הסינגל זיכה את טימברלייק בזכייה בפרס בחירת הקהל בקטגוריית השיר ה-R&B הטוב ביותר, ובטקס פרסי הווידאו קליפים של MTV בקטגוריית זמר השנה.
הווידאו קליפ צולם ביוני 2006.
ארגוןרשימהמיקוםמקורבילבורד500 שירי הפופ הטובים ביותר בכל הזמנים133
"Señorita" (בעברית: "גברת") הוא סינגל שהוקלט על ידי הזמר-יוצר הקנדי שון מנדס, ביחד עם הזמרת-יוצרת האמריקאית קמילה קביו.
השיר יצא לאור ב-21 ביוני 2019, על ידי חברת התקליטים איילנד רקורדס, כסינגל מתוך האלבום, Shawn Mendes.
בנוסף לכך, יצא השיר גם כסינגל מתוך אלבומה של קביו, Romance.
השיר יצא בארבעה פורמטים: תקליטור, הורדה דיגיטלית, תקליט 7 אינץ' והזרמת מוזיקה.
השיר נכתב על ידי שמונה יוצרים מוכרים האחראיים על להיטים רבים - שון מנדס, קמילה קביו, אנדרו וואט, בני בלנקו, אלי טמפוסי, צ'ארלי XCX, ג'ק פטרסון, דמיטרי פדורוב וקשמיר קאט.
שיתוף פעולה זה הוא השני של השניים, כשהקודם לכך היה הלהיט "I Know What You Did Last Summer".
הריף הגיטריסטי של "Señorita" נוצר באולפן הביתי של אנדרו ואט.
בהקלטות השתתפו גם בני בלנקו וקשמיר קאט, שנוספו מאוחר יותר להפקה.
קביו שינתה את סולם השיר, הוסיפה את המשפט "You say we're just friends, but friends don't know the way they taste" (בעברית: אתה אומר שאנחנו רק חברים, אבל חברים לא יודעים מה הטעם שלהם), ומנדס הוסיף קולות רקע לכך.
העבודה על השיר נמשכה זמן רב, עד שקביו ומנדס לא היו בעיצומו של קמפיין לאלבום.
עם צאתו, השיר נתפס כמהלך אסטרטגי שנועד למשוך קהל רחב, יותר מאשר ביטוי אותנטי של רגשות - מנדס וקביו הפכו לזוג ציבורי במקביל לצאת השיר, מה שעורר ספקות לגבי אמיתות הקשר ורבים האמינו שמדובר במהלך יחצני ולא ברומן אותנטי.
למרות זאת, מנדס טען בראיונות כי הקשר היה אמיתי.
הם נפרדו בשנת 2021, חזרו לתקופה קצרה ב-2023 ואז שוב נפרדו.
בביקורת שנכתבה באתר Stereogum, צוין כי השיר מנסה לחקות את גל הפופ הלטיני של שנות ה-2010, אך נכתב על ידי יוצרים שאינם מהעולם הלטיני.
המבקר תיאר את השיר כ"מוצר פופ מבריק אך חסר אישיות" ואף כתב שהליריקה פשוטה מאוד ואף טיפשית לדעתו.
"Señorita" נחשב בעיני מבקרים רבים לאחד השירים הטובים ביותר בשנת 2019.
+רשימות סוף שנה של "Señorita"פרסוםרשימהדירוגמקורNPRשיתופי הפעולה הגדולים ביותר לשנת 20191
הווידאו קליפ המלא של השיר הועלה לערוץ היוטיוב של שון מנדס ב-21 ביוני 2019, בסמוך לצאתו של השיר כסינגל.
בתחילת הקליפ עובדת קמילה כמלצרית במסעדה שבה אוכל מנדס.
בהמשך השניים נפגשים, ומשם הולכים לבית מלון, שם הם מקיימים יחסי מין.
באפריל 2020, הווידאו קליפ עבר את רף המיליארד צפיות.
נכון ליוני 2022 מונה הצפיות של הקליפ באתר יוטיוב עומד על 1.3 מיליארד צפיות.
זהו השיר השלישי הכי נצפה של מנדס באתר, והשלישי מתוך ארבעה סרטונים של מנדס שעברו את רף המיליארד צפיות.
השיר הגיע למקום הראשון במצעד הבילבורד הוט 100 לשבוע אחד באוגוסט 2019 לאחר ש-"Old Town Road" ירד מהמקום הראשון.
השיר זכה בפלטינה מחומשת במדינה.
מאז, קביו ומנדס לא הצליחו לשחזר את ההצלחה.
נכון למאי 2020, "Señorita" נמצא במקום ה-14 כסינגל הדיגיטלי הנמכר ביותר בכל הזמנים.
ביוני 2020 הגיע השיר למקום ה-10 ברשימת השירים המושמעים ביותר בספוטיפיי עם 1.44 מיליארד השמעות, ובכך הפך את קביו לאישה היחידה המחזיקה שני שירים בעשירייה הפותחת ברשימה, כשבמקום התשיעי נמצא השיר "Havana".
מדינהתאריך יציאהפורמטחברת תקליטיםמקורעולם21 ביוני 2019הזרמת מוזיקה • הורדה דיגיטליתאיילנדארצות הברית24 ביוני 2019רדיו שירים עכשווייםאיילנד • ריפבליק25 ביוני 2019רדיו להיטים עכשוויים25 בספטמבר 2019תקליטור • תקליט 7 אינץ'איילנד • ריפבליקקנדהבריטניהארצות הבריתקלטת שמע • פיקצ'ר דיסק
Shake the Spirit (בעברית: נער את הרוח) הוא אלבומה השני של הזמרת-יוצרת האמריקאית אל קינג.
האלבום יצא לאור ב-19 באוקטובר 2018 על ידי חברת התקליטים RCA רקורדס.
מתוך האלבום יצאו שני הסינגלים; "Shame" ו-"Baby Outlaw".
בשנת 2014, הוציאה אל קינג את להיטה "Ex's & Oh's", שנכלל באלבום הבכורה שלה, Love Stuff.
בהמשך, הוציאה סינגלים נוספים מתוכו, עד שבספטמבר 2018, הוציאה את הסינגל "Shame", שתיפקד כסינגל הראשון מתוך האלבום הזה שיצא לאחר מכן.
האלבום זכה לביקורות ושבחים, וציונו במטקריטיק הסתכם ב-74 מתוך 100.
Shades of Cool הוא סינגל שהוקלט על ידי הזמרת-יוצרת האמריקאית לנה דל ריי מתוך אלבום האולפן השלישי שלה, Ultraviolence.
השיר יצא לאור ב-26 במאי 2014, כסינגל מתוך האלבום, על ידי חברת התקליטים אינטרסקופ רקורדס.
השיר נכתב על ידי לנה דל ריי ביחד עם ריק נואלס אשר כתב עמה את "West Coast", "" ו-"High by the Beach".
השיר הוא שיר בסגנון הבלוז רוק, אשר מאפיין שירים נוספים מתוך האלבום, Ultraviolence.
אזור תאריך יציאה פורמט חברת תקליטיםמקור בלגיה 26 במאי 2014הורדה דיגיטליתיוניברסל צרפת לוקסמבורג פורטוגל ספרד שווייץ ארצות הבריתאינטרסקופ
"Shaj" (בעברית: "לצעוק") בגרסתו האנגלית "Fall From The Sky" (בעברית: "נפילה מהשמיים") הוא שיר באלבנית, שנכתב והולחן על ידי דראקו דימיטרוב, לזר צבטקוסקי ולינדון ברישה ובוצע על ידי ארילנה ארה.
השיר היה אמור לייצג את אלבניה באירוויזיון 2020 ברוטרדם, הולנד, לאחר שזכה במקום הראשון ב"פסטיבלי אי קנגס" ה-58, תחרות הזמר הלאומית והגדולה באלבניה, אך בעקבות התפשטות נגיף הקורונה בעולם הוחלט לבטל את אירוויזיון 2020.
"Shake It" (בעברית: "שקשק את זה") הוא סינגל שהוקלט על ידי הזמר היווני סאקיס רובאס.
השיר נכתב על ידי נקטיירוס טיירקיס והולחן על ידי ניקוס טרזיס.
השיר ייצג את יוון באירוויזיון 2004 וזכה במקום ה-3.
עם השיר השתתף סאקיס רובאס באירוויזיון 2004. בחצי הגמר הצליח השיר להגיע אל המקום ה-3 עם 238 נקודות בסך הכל.
בגמר האירוויזיון הגיע השיר גם אל המקום ה-3, עם 252 נקודות בסך הכל.
Shake It (בעברית: שקשק את זה) הוא סינגל שהוקלט על ידי הזמרת הישראלית ניקול ראידמן והזמר היווני סאקיס רובאס.
השיר יצא לאור ב-20 בינואר 2020, כסינגל שלא מתוך אלבום, על ידי חברת התקליטים על ידי אן אם סי יונייטד.
סינגל זה יצא במקור בשנת 2004, אך בשל פרויקט משותף של ראידמן ורובאס החליטו להקליטו מחדש כחלק מקידום הופעתם המשותפת באמפי קיסריה, שאמור היה להתקיים ב-11 ביוני 2020.
נכון לפברואר 2020, מונה הצפיות של השיר באתר יוטיוב עומד על כ-1.3 מיליון.
"Sexxx Dreams" (מוכר כ-"X Dreams"; בעברית: "חלומות מיניים") הוא שיר מתוך אלבום האולפן השני של הזמרת-יוצרת האמריקאית ליידי גאגא, Artpop.
השיר נכתב על ידי גאגא עצמה, די ג'יי ווייט שדואו, מרטין ברסו ודי ג'יי סנייק והופק על ידי גאגא ושדואו ביחד עם ניק מונסון ודינו זיסיס.
עם יציאתו נכנס השיר אל המקום ה-41 במצעד השירים הדיגיטליים שבקוריאה הדרומית.
מבחינה לירית השיר מושפע מחלומות ארוטיים ופנטזיות מיניות של הזמרת.
השיר עבר מספר שינויים על מנת להפוך אותו למובן עבור הצוות של הזמרת, תוך כדי שמירה על פזמון קבוע.
גאגא אזכרה את השיר מספר פעמים ברשתות החברתיות מה שגרם לרבים לחשוב כי ייתכן שהשיר ייצא כסינגל מהאלבום.
השיר קיבל ביקורות חיוביות מהמבקרים שר החמיאו על הקומפוזיציה, על התובנות של גאגא לגבי חייה והשוו אותו לשירים של ג'נט ג'קסון ופאולה עבדול.
השיר נכנס למקום ה-41 במצעד הרשמי של דרום קוריאה ומכר כ-3400 עותקים בשבוע הפתיחה שלו.
גאגא הופיעה עם השיר בפסטיבל אייטונס, בסדרת ההופעות שלה בהיכל Roseland Ballroom ובסיבוב ההופעות "ArtRave: The Artpop Ball".
בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-23 מיליון השמעות.
Shake Ya Boom Boom הוא סינגל של הצמד הישראלי סטטיק ובן-אל תבורי והלהקה האמריקאית בלאק אייד פיז, אשר יצא לאור ב-30 באוקטובר 2020, על ידי חברת התקליטים סבן מיוזיק גרופ.
ב-24 בספטמבר 2020 פורסם ראיון של סטטיק ותבורי עם גל אוחובסקי במגזין סוף השבוע של mako, בו הוכרז כי צפוי לצאת לאור שיר משותף של הצמד יחד עם הלהקה האמריקאית בלאק אייד פיז.
ב-6 באוקטובר, השיר הודלף לאינטרנט.
ב-27 באוקטובר, נחשפו עטיפת הסינגל ותאריך צאתו.
שיתוף הפעולה של שני ההרכבים הוא שיתוף הפעולה השני של להקת בלאק אייד פיז יחד עם אמן ישראלי, לאחר שהמפיק המוזיקלי הישראלי ג'וני גולדשטיין הפיק יחד עם ויל.איי.אם את אלבומם של הלהקה, Translation.
גולדשטיין הפיק גם את שיר זה יחד עם ויל.איי.אם.
השיר הוא השיר הראשון של הצמד שלא הופק על ידי ג'ורדי.
אף על פי כן, ג'ורדי השתתף בכתיבת השיר.
השיר מכיל בתוכו את סגנונות ההיפ הופ, הפופ והרגאטון.
השיר הוא בשפה האנגלית, והוא משלב בתוכו מילות סלנג בעברית ובספרדית.
הווידאו קליפ הרשמי של השיר פורסם בערוץ היוטיוב של סטטיק ותבורי בסמוך לצאת הסינגל עצמו.
בתחילת הקליפ, נראים סטטיק, תבורי ו-ויל.איי.אם בשיחת ועידה.
למשך הקליפ, מופיעים סטטיק, תבורי ובלאק אייד פיז רוקדים ושרים לצלילי השיר בתוך אפליקציות שונות בטלפון, בהן טיקטוק, יוטיוב ואינסטגרם.
נכון לספטמבר 2025 לשיר יש למעלה מ-6 מיליון צפיות ביוטיוב.
דודי פטימר ממעריב אונליין העניק לשיר ביקורת חיובית, ואמר: "האמת?
השיר הזה תופס את האוזן מהרגע הראשון, גם מבחינת הלחן הקליט, המקפיץ והקצבי, גם הכריזמה בביצוע של הצמד הישראלי והלהקה האמריקאית.
כמובן שהטקסט הרדוד לא רלוונטי כשמדובר בלהיט מסיבות ריקודים ובהקשר זה השיר מספק היטב את הפאן שלשמו נוצר: גם מקפיץ, גם מורכב מהפקה מוזיקלית מצוינת ומהודקת ובעיקר פזמון שהיא אפשר שלא לנענע לצליליו".
הצמד והלהקה ביצעו את השיר בתוכניתו של ג'יימס קורדן, "לייט לייט שואו".
אזורתאריך יציאהפורמטחברת תקליטיםמקורעולם30 באוקטובר 2020הזרמת מוזיקה • הורדה דיגיטליתסבן מיוזיק גרופ
Sexy Bitch (בעברית: כלבה סקסית) (ידוע בשם Sexy Chick בגרסה המצונזרת) הוא שיר של הדי ג'יי הצרפתי דייוויד גטה בשיתוף הזמר אייקון מתוך אלבומו הרביעי של גטה.
השיר יצא כסינגל השני מתוך אלבום זה על ידי וירג'ין רקורדס ו-EMI.
השיר זכה להשמעות בתחנות רדיו רבות, גם בתחנות רדיו שאינן מנגנות מוזיקה אלקטרונית ובכך הפך השיר ללהיט ענק.
הוא נכתב על ידי אליאון תיאם, גטה עצמו, ז'אן קלוד סינדרס וסנדי וי והופק על ידי גטה עצמו.
השיר הוקלט לראשונה לאחר שגטה ואייקון נפגשו במהלך מופע.
מבחינה לירית השיר עוסק בהתאהבות של גבר בבחורה ומכיל מילים בעלות אופן מיני.
בביקורות החיוביות שיבחו את הפקת השיר.
השיר הפך ללהיט ענק בעולם כאשר הגיע למקום הראשון ב-12 מדינות ולחמישייה הפותחת ב-17 מדינות.
בנוסף השיר הגיע למעמד פלטינה או יותר ב-11 מדינות.
בארצות הברית זה הפך לשיר הנמכר ביותר שלה כאשר מכר 3.5 מיליון עותקים ובנוסף הגיע למקום החמישי במדינה ונהיה לשיר הראשון שלו להגיע להישג זה.
הקליפ לשיר מציג מסיבה שנעשית באחוזה.
מספר חודשים לאחר יציאת הקליפ קבוצות בודהיסטיות מסרי לנקה מצאו את הקליפ כפוגעני בשל העובדה כי פסל הבודהה נמצא כמה פעמים לאורך הקליפ.
באותה תקופה אייקון אשר לקח חלק בקליפ היה אמור להופיע במדינה.
בעקבות כך החלו להתעורר מחאות שקוראות לבטל את הופעתו ובסופו של דבר כניסתו למדינה נאסרה.
בתגובה לכך אייקון אמר: "לא הייתי מודע לכך שהפסל הופיע בקליפ עד עכשיו.
לעולם לא פגעתי או חיללתי את דתו של אדם אחר או את אמונותיו הדתיות...
אני בעצמי איש רוחני אז אני יכול להבין למה הם נעלבו אבל אלימות היא אינה הפתרון ונפגעתי מכך.
shackle code היא מערכת הצפנה להעברה של מספרים, ששימשה בתקשורת רדיו בשדה הקרב את הכוחות המזוינים של ארצות הברית וכוחות הביטחון של רודזיה בעבר.
לכל אחת מאותיות האלף-בית האנגלי הוקצה ערך מספרי, למספר יכולות להיות מוקצות מספר אותיות.
ההקצאה שונתה בתדירות גבוהה והצריכה הפצת קודים מסוכמים לכל צד מראש.
כאשר כוח רצה להעביר מסר, הוא שידר "SHACKLE" ואז נאמרה ספרה (או צירוף ספרות) סוף המילה סומנה במילה "UNSHACKLE".
במהלך מלחמת העולם השנייה, הצפנה ופיענוח של הקוד לקחו זמן רב, ולכן לעיתים במהלך הקרב, חיילים שדרו מידע לא מוצפן.
כאלטרנטיבה השתמשו גם בדוברי קוד נאוואחו.
"Shady Lady" (בעברית: "גברת מפוקפקת") הוא שיר שבוצע על ידי הזמרת האוקראינית אני לוראק.
השיר התפרסם בעיקר לאחר שלוראק הופיעה עימו באירוויזיון 2008 וסיימה במקום השני עבור אוקראינה.
השיר הולחן על ידי פיליפ קירקורוב ונכתב על ידי קרן קוואלריאן.
השיר התחרה באירוויזיון בחצי הגמר השני שנערך ב-22 במאי 2008, השיר זכה בחצי הגמר לאחר שקיבל 152 נקודות.
בגמר היא קיבלה 230 נקודות, אף על פי שקיבלה את 12 הנקודות המרביות רק פעם אחת, מפורטוגל, הגיע השיר למקום השני מתוך 25 שירים, כאשר רק "Believe" של דימה בילאן מרוסיה מקדים אותו.
לשיר גרסה בשפה הרוסית בשם "С неба в небо" ("משמיים לשמיים").
הסינגל זכה להצלחה רבה באוקראינה.
Pepper's Lonely Hearts Club Band" (בעברית: "תזמורת מועדון הלבבות הבודדים של סרג'נט פפר") הוא שיר שנכתב על ידי פול מקרטני (תחת הקרדיט לנון-מקרטני), והוקלט ויצא לראשונה ב-1967 באלבום באותו שם של הביטלס.
השיר מופיע פעמיים באלבום: כרצועת הפתיחה (ביחד עם "With a Little Help from My Friends"), וכ"Sgt.
מילות השיר נוגעות לתזמורת מועדון הלבבות הבודדים של סרג'נט פפר המהווה את מרכז האלבום.
מאז יציאת האלבום המקורי, "Sgt.
Pepper's Lonely Hearts Club Band" פורסם גם כסינגל ובאלבומי אוסף שונים של הביטלס.
השיר בוצע גם על ידי מספר אמנים אחרים, כולל ג'ימי הנדריקס, U2, וביל קוסבי.
בטיסה חזרה לאנגליה לאחר חופשה בנובמבר 1966, הגה מקרטני רעיון שבו יופיע אלבום שלם בתפקידים, כאשר כל אחד מהביטלס יקבל אלטר אגו בלהקת "Lonely Hearts Club Band" וסופו של דבר להופיע כך מול קהל.
הביטלס הקליטו את השיר באולפן 2 של אולפני אבי רוד, עם ג'ורג' מרטין כמפיק, וג'ף אמריק כטכנאי.
העבודה על השיר החלה ב-1 בפברואר 1967 והושלמה לאחר שלושה מפגשים נוספים ב-6 במרץ.
השיר החוזר בסוף האלבום מכיל באופן כללי את אותו הלחן של גרסת הפתיחה, אך עם מילים שונות והשמטת הקטע "נפלא להיות כאן".
השיר החוזר ארך כדקה ו-18 שניות, ובכך זהו אחד השירים הקצרים יותר של הביטלס (הקצר ביותר הוא "Her Majesty" שארך כ-23 שניות בלבד).
השיר החוזר הוקלט ב-1 באפריל 1967, חודשיים לאחר השיר הפותח.